Çmimi i naftës arrin shifër rekord
Analistët nuk e shpjegojnë dot se si katërfishimi i çmimit të naftës gjatë katër viteve të fundit nuk ka çuar ekonominë amerikane dhe b
Çmimi i naftës arriti kulmin në më shumë se 92 dollarë, para se të binte pak. Ai është rritur më shumë se 10 % gjatë katër javëve të fundit dhe është dyfishuar gjatë dy viteve të fundit. Analistët thanë se ekonomia botërore i ka përballuar këto rritje sepse ndryshe nga vitet ’70, çmimet e naftës kanë pësuar rritje të vazhdueshme, pa u ndikuar nga ndonjë faktor i jashtëm për të krijuar një rritje të papritshme. Gjithashtu, ekonomia e sotme botërore është shumë më e madhe dhe më pak e varur nga nafta se gjatë dy tronditjeve të çmimeve në vitet ’70. Po të merret parasysh inflacioni, çmimi rekord prej 40 dollarësh në vitin 1979, sot duhet të ishte 102 dollarë. Jim Smith, ekonomist i naftës dhe analist në Karolinën e Veriut tha se me afrimin e lojrave olimpike të vitit 2008, Kina do të mbyllë përkohësisht fabrika për të pakësuar ndotjen e ajrit, duke ulur dhe këkesat për naftë. Ai parashikon se me ngadalësimin e ritmit të rritjes së ekonomisë globale, çmimi i naftës do të pësojë ulje. Zoti Smith mendon se çmimi i naftës do të bjerë 50 %. Gjatë javës së kaluar, në tregjet financiare luhatjet vazhduan. Ari arriti çmimin më të lartë që prej 27 vjetësh me 783 dollarë për një aunc, ose 28.35 gram. Dollari arriti një rekord tjetër të uljes afërsisht me 1.44 dollar për 1 euro, monedha e përdorur në 13 vende të Bashkimit Evropian. Por këto zhvillime nuk ndikuan në Bursën e New York-ut, e cila këtë javë u mbyll me ngritje. Indeksi i Dow Jones Industrial pati dje një rritje prej 134 pikësh, ose 1 %, duke mos qenë shumë larg nga rekordi më i lartë i arritur në fillim të këtij muaji. Ekonomisti, Jim Smith tha se çmimet e aksioneve janë në ngrutje sepse investitorët besojnë se Banka Qendrore Amerikane do të ulë interesat mbas mledhjes së saj të rradhës në 31 tetor. Zoti Smith parashikon një ulje 0.5 % mbi interesin e huave duke ndihmuar për stimulimulimin e ekonomisë. Specialisti i tregut të bonove të thesarit, Bill Gross në Newport Beach, në Kaliforni, shpreson që të mërkurën të ketë vetëm për 0.25 % ulje për interesat afatshkurtra. Analistët e bursës thonë se Banka Qendrore do të ulë interesat për të stimuluar një ekonomi që ka pësuar ulje për shkak të çmimeve të larta të naftës dhe të tregut të dobët të shtëpive.